Kohtupraktika

Kohtupraktika (inglise keeles case law) on kohtulahendites moodustunud viited eeskirjadele ja põhimõtetele, mis on väljaarendatud kohtute seisukohtades. Kohtupraktika peab olema ühtne, lahenditest tuleneb õiguskindlus, mis tagab kohtusüsteemi mõjuvõimu.Fiat iustitia: pilguheit kohtupraktika analüüsile Riigikohtus. Tartu: Riigikohus 2010, lk 153.

Rooma õigusel põhinevates tsiviilõigusega riikides, muu hulgas Eestis, pole kohtupraktika seisukohad kohtutele kohustuslikud. Tavaõigusel põhinevates riikides, näiteks Ameerika Ühendriikides, loetakse kohtupraktikat õiguse allikaks, mida peab sunduslikult järgima õiguslike vaidluste lahendamisel.

Eesti kohtute praktika on kättesaadav Riigi Teataja vahendusel. Lihtsalt ligipääsetava kohtupraktika avaldamine annab kodanikele võimaluse tutvuda lahenditega. See edendab nii õigusteadusega mitteseotud isikute kui ka juristide teadlikkust õigusvaldkondades.Justiitsminister Urmas Reinsalu ettekanne kohtunike täiskogul (09.02.2018), lk 6. Uue kohtupraktika kujundamine on kiirelt muutuvas ajas hädavajalik, vastu võetakse uusi seadusi ja praktika peab olema kooskõlas jõustunud õigusnormidega.Justiitsminister Urmas Reinsalu ettekanne kohtunike täiskogul (09.02.2018), lk 1. Riigikohus avaldab seisukohti nii kohtupraktikate analüüsides kui ka kohtulahendites, kuid ainult viimases on arvamused õiguslikult siduvad.“Riigikohus – kohtupraktika analüüsid”. Riigikohus. Vaadatud 20.10.2019.

Õigusriigi kohtupraktika sisaldab elulistes näidetes erinevatest seadustest kinnipidamist, mis ongi õigusnormide tegelik eesmärk, mitte lihtsalt nende teoreetiline sätestus. Just Euroopa Inimõiguste Kohtu praktika toel on demokraatia kujunenud selliseks, nagu see 21. sajandil on: tähtsal kohal on erinevad inimestele suunatud vabadused, näiteks sõna- ja mõttevabadus. Euroopa Inimõiguste Kohtu praktika moodustab koos põhiseaduse ja Euroopa inimõiguste konventsiooniga standardi, millega Eesti Vabariigi kõrgeima kohtusüsteemi astmel asuv Riigikohus tuvastab inimõiguste rikkumisi.J. Laffranque. Euroopa Inimõiguste Kohus ja Eesti Õigus. Tallinn: Juura 2017, lk 11–17.

 Kohtupraktika avalikustamine 
Vaba kohtupraktikaga tutvumist võimaldab avaliku teabe seadus, mille kohaselt kuuluvad kohustuslikult avalikustatava teabe hulka jõustunud kohtulahendid.Avaliku teabe seadus. – RT I, 15.03.2019, 11. Kohtulahendite avaldamisel on suur roll õigusemõistmisel, aga informatsiooni avaldamisel tuleb kinni pidada erinevatest reeglitest."Euroopa e-õiguskeskkonna portaal – liikmesriikide kohtupraktika – Eesti". Euroopa Komisjon, 13.09.2019. Vaadatud 20.10.2019. Tähtis on austada igaühe õigust eraelu puutumatusele, mis on sätestatud Eesti Vabariigi põhiseaduses.Eesti Vabariigi põhiseadus. – RT I, 15.05.2015, 2.

Delikaatse informatsiooni alla kuuluvad isikuandmed. Mõjuval põhjusel võib tsiviil- ja halduskohtumenetluses kohus jätta avalikustamata kohtuotsuse või lansseerida üksnes resolutsiooni. Kriminaalmenetluses võib süüdistatava andmete avalikustamist mõjutada tema vanus, st alaealise isikut ei avalikustata.J. Laffranque, Euroopa Kohtu eelotsus Eesti kohtupraktika mõjutajana, (RiTo 10), lk 7–8.

 Euroopa Kohtu praktika mõju Eesti kohtutele 
Euroopa Ühenduse asutamislepingu artikkel 10 sätestab liikmesriikide meetmete kasutuselevõtu täitmaks kohustusi, mis on vajalikud ühenduse tõhusaks toimimiseks.Euroopa Ühenduse asutamisleping. Konsolideeritud versioon (01.05.2004). Euroopa Kohus on eelnimetatud sätet laiendanud ka kõikide liikmesriikide kohtutele.

Eesti kohtute otsustes, eelkõige Riigikohtu lahendites, arvestatakse Euroopa Kohtu praktikaga. Esimestes lahendites kirjutati lahendites põhimõtted kohtunikele, kuidas õiguslikke vaidlusi Euroopa Liidu õigusega kooskõlas lahendada.J. Laffranque, Euroopa Kohtu eelotsus Eesti kohtupraktika mõjutajana, (RiTo 10), lk 4. Peale Euroopa kohtupraktika mõju on siseriiklikes kohtutes (nt Euroopa Inimõiguste Kohtu lahendid) praktikat arvesse võetud riigivõimuorganites, nii Riigikogu kui ka Vabariigi Valitsuse töös.J. Laffranque. Euroopa Inimõiguste Kohus ja Eesti Õigus. Tallinn: Juura 2017, lk 9. 

Viited

Kategooria:Õigusteadus